Legal Document

Category: 195

Text:
19. ΒΑΣΙΛΙΚΟΝ ΔΙΑΤΑΓΜΑ υπ' αριθ. 805 της 14 Νοεμ/ 15 Δεκ. 1960 (ΦΕΚ Α'  196) Περί προγράμματος μεγαλυτέρων κοινωφελών έργων και μελετών αυτών των Νομαρχιακών Ταμείων. ΄Εχοντες υπ' όψιν : α) Τας διατάξεις της παρ. 3 του άρθρ. 1 του Ν.Δ. 2957/1954 "περί Δημοσίων Επενδύσεων και συμπληρώσεως των σχετικών προς ταύτας διατάξεων του Δημοσίου Λογιστικού". β) Την υπ' αριθ. 622/26.10.1960 σύμφωνον γνωμοδότησιν του Συμβουλίου Επικρατείας, προτάσει των Ημετέρων επί του Συντονισμού και Οικονομικών Υπουργών, αποφασίσαμεν και διατάσσομεν : ΄Αρθρον μόνον.- ΄Εργα κοινωφελή, τοπικής σημασίας, έχοντα προϋπολογισμόν έργου μεγαλύτερον των 200.000 δραχμών, αλλά μη υπερβαίνοντα το ποσόν των δρχ. 1.500.000, καθώς και αι μελέται αυτών, χαρακτηρίζονται ως έργα Δημοσίων Επενδύσεων και εκτελούνται διά πιστώσεων του προϋπολογισμού Δημοσίων Επενδύσεων μέσω των Νομαρχιακών Ταμείων, συμφώνως προς τας διατάξεις του Ν.Δ. 2957/1954, και τας διατάξεις του άρθρ. 3 παρ. 1 και του άρθρ. 4 του Νόμ. 3620/1956. Εις τον Ημέτερον επί του Συντονισμού Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 2.Γ.ε.17-19 Νομαρχιακά Ταμεία